**Мост Чанакале 1915 года** (турэцк.: 1915 Çanakkale Köprüsü), таксама вядомы як **мост Дарданэлы** (Çanakkale Boğaz Köprüsü) — аўтамабільны падвесны мост у правінцыі Чанакале на паўночным захадзе Турцыі. Размешчаны на поўдзень ад гарадоў Лапсекі і Гелібалу, мост перасякае праліў Дарданэлы прыкладна за 10 км на поўдзень ад Мармуровага мора.

Мост з'яўляецца часткай аўтамагістралі Кыналы-Балыкесір, якая злучае аўтамагістралі O-3 і O-7 ва Усходняй Фракіі з аўтамагістраллю O-5 у Анатоліі. З асноўным пралётам 2 023 м, мост пераўзышоў мост Акасі Кайкё ў Японіі на 32 м, стаўшы самым доўгім вісячым мостам у свеце.

Мост быў афіцыйна адкрыты прэзідэнтам Таіпам Эрдаганам 18 сакавіка 2022 года. Гэта чацвёрты мост цераз Турэцкія пралівы.

Праектаванне
------------

Мост быў спраектаваны дацкай COWI A/S і паўднёва-карэйскай PEC-Pyunghwa Engineering (кабелі і пад'язныя масты). Arup і AAS Jacobsen удзельнічалі ў праекце ў якасці незалежнага верыфікатара праекта (IDV). Кансультантамі праекта былі Tekfen и T-ingénierie.

Агульная даўжыня моста складае 3 563 м, разам з пад'язнымі пуцеправодамі даўжыня дасягае 4 608 м, што перавышае агульную даўжыню моста Асмана Газі[en] і яго падходных віядукаў на 527 м, робячы мост самым доўгім мостам любога тыпу ў Турцыі.

Агульная вышыня двух пілонаў моста складае 318 м у вышыню (318 м — гэта вышыня пункта скрыжавання асноўнага кабеля, што важна для апорнай здольнасці вантаў, фактычная вышыня пілонаў з улікам верхняй агароджы вежы складае 334 м), што робіць яго другім па вышыні мостам у Турцыі пасля моста Султана Селіма Явуза. Мост з'яўляецца шостым па вышыні мостам у свеце, пераўзыходзячы мост Сутонг у Кітаі. Насціл моста 72,8 м у вышыню і мае агульную шырыню 45,06 м і максімальнай таўшчынёй 3,5 м. На палубе праходзяць шэсць палос руху аўтамагістралі (па тры ў кожным кірунку), а таксама дзве дарожкі з кожнага боку для абслугоўвання.

Гісторыя
--------

16 мая 2020 года было завершана будаўніцтва другога пілона на баку Галіпалі (узбярэжжа Еўропы). Да 13 лістапада 2021 года ўсе пілоны былі гатовыя. Мост адкрыты для руху 18 сакавіка 2022 года з коштам праезду 200 лір (12,20 еўра).

Сімвалічныя фігуры
------------------

З мостам звязаны некаторыя сімвалічныя фігуры. Лік 1915 у назве — вышыня пункта скрыжавання асноўнага троса (318 м), і дата закладкі падмурка (18 сакавіка) звязаны з перамогай турэцкага флоту 18 сакавіка 1915 года падчас марскіх аперацый у Галіпалійскай кампаніі. Даўжыня асноўнага пралёта моста складае 2023 метры і адсылае да стагоддзя Турэцкай Рэспублікі ў 2023 годзе.

Галерэя
-------

* Заходняя вежа, сакавік 2020 г.Заходняя вежа, сакавік 2020 г.
* Краявід азіяцкага боку з еўрапейскага, сакавік 2020 г.Краявід азіяцкага боку з еўрапейскага, сакавік 2020 г.
* Мост у 2021 годзеМост у 2021 годзе

Зноскі
------

1. ↑
2. ↑
3. 1 2
4. 1 2  1915 Çanakkale Köprüsü yaklaşım viyadükleri yükseliyor — Haberler.com, 2019. Праверана 20 сакавіка 2022.<a href='https://wikidata.org/wiki/Track:Q85971100'></a>
5. 1 2  Çanakkale Boğazı'nın iki yakasını birleştirecek projede sona yaklaşıldı — Anadolu Agency, 2022. Праверана 20 сакавіка 2022.<a href='https://wikidata.org/wiki/Track:Q477436'></a>
6. ↑  Turkey opens record-breaking bridge between Europe and Asia (англ.). *CNN*. Архівавана з першакрыніцы 20 March 2022. Праверана 19 сакавіка 2022.
7. ↑  Turkey inaugurates 1st bridge over Dardanelles Strait-Xinhua **(нявызн.)**. *www.xinhuanet.com*. Архівавана з першакрыніцы 20 сакавіка 2022. Праверана 20 сакавіка 2022.
8. ↑  Last steel block placed in Çanakkale 1915 Bridge (тур.).  hurriyetdailynews.com (16 мая 2020). Архівавана з першакрыніцы 20 кастрычніка 2020. Праверана 2020-0-13.
9. ↑  Turkey opens record-breaking bridge between Europe and Asia (англ.). *CNN*. Архівавана з першакрыніцы 20 сакавіка 2022. Праверана 20 сакавіка 2022.
10. ↑  Turkey builds massive bridge linking Europe and Asia (англ.). *AP NEWS* (18 сакавіка 2022). Архівавана з першакрыніцы 18 сакавіка 2022. Праверана 20 сакавіка 2022.
11. ↑  1915 Çanakkale Köprüsü'nün 318 metrelik çelik kuleleri tamamlandı (тур.). *A Haber*. Архівавана з першакрыніцы 24 мая 2021. Праверана 24 мая 2021.

Спасылкі
--------

|  |  |
| --- | --- |
| commons: | Мост Чанакале 1915 года на Вікісховішчы |

* Canakkale 1915 Bridge(англ.), *Road Traffic Technology* .
* Cowi Canakkale(англ.) .